open-index/open-wikipedia-markdown huggingface dataset:
Restriktioentsyymi

**Katkaisuentsyymi** eli **restriktioentsyymi** tai **restriktioendonukleaasi** on entsyymi, joka toimii DNA-juosteen katkaisussa. Katkaisuentsyymejä on kutsuttu myös **bioleikkureiksi**. Katkaisuentsyymeille on tyypillistä, että kukin niistä tunnistaa DNA-juosteesta tietyn nukleotidijärjestyksen ja katkaisee DNA-juosteen tietystä kohdasta. Katkaisukohta voi olla tunnistusjärjestyksen sisällä tai sen ulkopuolella. Katkaisuentsyymien vaikutuksesta katkaisukohtaan muodostuvat joko suljetut tai tylpät päät.

Katkaisuentsyymien käyttöä ei vielä ennen 1970-lukua hallittu. Vuonna 1970 selvitettiin hemofilus-bakteerin katkaisuentsyymin toimintaperiaate.

## Alkuperä

Katkaisuentsyymit ovat peräisin bakteereista ja niiden tehtävä on toimia osana bakteerien vastustuskykyä pilkkomalla bakteereille vierasta DNA:ta. Bakteerit suojautuvat omilta katkaisuentsyymeiltään metyloimalla kohdat, jotka niiden omat katkaisuentsyymit tunnistaisivat.

## Käyttö

Katkaisuentsyymit ovat tärkeitä työvälineitä geenitekniikassa, jossa niitä käytetään esimerkiksi irrotettaessa siirrettäviä geenejä eliöiden perimästä.

## Aiheesta muualla

*Solunetti: Digestio (restriktioentsyymien käyttö)
*Internetix: Restriktioentsyymit löydettiin bakteereista
Nicolai Cleve Broch

**Nicolai Cleve Broch** (s. 14. marraskuuta 1975) on norjalainen näyttelijä. Hän valmistui Norjan teatterikorkeakoulusta vuonna 1999 ja on näytellyt useissa norjalaisissa elokuvissa ja televisiosarjoissa. Hänen merkittävin roolinsa on päärooli TV-sarjassa *[[Mustamaalattu]]*. Lisäksi hän on näytellyt elokuvassa *[[Max Manus (elokuva)|Max Manus]]*. Brochin vaimo on vuodesta 2004 ollut näyttelijä Heidi Gjermundsen. Heillä on kaksi poikaa.

Syksystä 2005 Broch on näytellyt Norjan kansallisteatterissa.

## Lähteet

## Aiheesta muualla
* 
* Official Nicolai Cleve Broch FanPage
Ligaasit

**Liittäjäentsyymi** eli **ligaasi** (latinan sanasta *ligāre* – ”sitoa yhteen”, ”liimata yhteen”) on entsyymi joka kykenee nopeuttamaan kahden molekyylin yhteensitoutumisen luomalla uuden kemiallisen sidoksen, yleensä toisen kohdemolekyylin, tyypillisesti ATP:n kemiallisen alaryhmän hydrolyysin avulla. Yleisesti ottaen liittäjäentsyymi nopeuttaa seuraavaa reaktiota:

:Ab + C → A–C + b

tai joskus

:Ab + cD → A–D + b + c

jossa pienet aakkoset kuvaavat kemiallisia alaryhmiä.

## Liittäjäentsyymien luokittelu
Kaikkien liittäjäentsyymien EC-numero alkaa numerolla 6. EC-numerot määräytyvät eri liittäjäentsyymien nopeuttamien reaktioiden mukaan seuraavasti.

*EC6.1.x.x – Entsyymit nopeuttavat hiili-happisidoksen muodostumista
*EC6.2.x.x – Entsyymit nopeuttavat hiili-rikkisidoksen muodostumista
*EC6.3.x.x – Entsyymit nopeuttavat hiili-typpisidoksen muodostumista
*EC6.4.x.x – Entsyymit nopeuttavat hiili-hiilisidoksen muodostumista
*EC6.5.x.x – Entsyymit nopeuttavat fosfaattiesterisidoksen muodostumista
*EC6.6.x.x – Entsyymit nopeuttavat metalli-typpisidoksen muodostumista

## DNA-liittäjäentsyymi
DNA-juosteita yhteen muodostamalla kovalenttisia sidoksia juosteiden päiden välille. Toisessa yhteenliitettävässä päässä on oltava 5'-fosfaattiryhmä ja toisessa 3'-OH-ryhmä. Liittäjäentsyymit ovat tärkeitä geenitekniikan työvälineitä ja yleisimmin käytettävä T4-liittäjäentsyymi on peräisin kolibakteerista.

## DNA-liittäjäentsyymin toiminta

Kuvassa kaksi DNA-juostetta ennen liittäjäentsyymin aiheuttamaa juosteiden yhteenliittymistä. Vapaat OH-ryhmät sijaitsevat punaisella merkityn juosteen ylemmän rihman oikeanpuolimmaisessa tymiinissä (T) ja sinisellä merkityn juosteen alemman rihman vasemmanpuolimmaisessa sytosiinissa (C). Vastaavasti vapaat fosfaattiryhmät sijaitsevat punaisella merkityn juosteen alemman rihman oikeanpuolimmaisessa guaniinissa (G) ja sinisellä merkityn juosteen ylemmän rihman vasemmanpuolimmaisessa guaniinissa.

Liittäjäentsyymi yhdistää juosteet niin, että sen tekemän liitoksen muodostavat toisen juosteen fosfaattiryhmä ja toisen juosteen OH-ryhmä. Lopputuloksena on ehjä kaksijuosteinen DNA-molekyyli.

## Katso myös
* Katkaisuentsyymit

## Lähteet

## Aiheesta muualla
Isko (nimi)

**Isko** on suomalainen miehen etunimi. Se on länsisuomalainen muoto nimestä Isak, joka merkitsee suomeksi 'hän nauraa'. Iskolla on Suomessa nimipäivä 19. joulukuuta. Nimipäivästä huolimatta Isko on jäänyt todella harvinaiseksi nimeksi.

## Suomalaiset Isko-nimiset henkilöt syntymävuosittain

Vuoteen 2025 mennessä nimi Isko on annettu Suomessa noin 110 henkilölle. Eri vuosikymmeninä syntyneitä Iskoja on seuraavat määrät:
:

## Tunnettuja Iskoja

* Isko Aaltonen, *Honey Aaltonen* (1960–2022), rumpali, säveltäjä, sanoittaja, radiotoimittaja ja kirjailija
* Isko Korpela (1907–1990), pikaluistelija ja metsänhoitaja

## Lähteet
Korppikotkat

**Korppikotkat** ovat Vanhan maailman päiväpetolintuja, jotka kuuluvat useisiin eri sukuihin ja kahteen eri alaheimoon – Aegypiinae ja  Gypaetinae – haukkojen (Accipitridae) heimossa. Euraasian ja Afrikan korppikotkat ovat haaskansyöjiä, eli ne käyttävät ravintonaan luonnollisesti kuolleiden tai petoeläinten tappamien eläinten raatoja. Ne ovat aktiivisimmillaan päivän kuumimpaan aikaan, jolloin ne pystyvät liitämään aavikon ylle nousevien kuumien ilmavirtausten ja vuoriston pyörretuulten kannattamana. Kun korppikotka näkee haaskan, se lentää kehässä alemmaksi. Lähistön toiset yksilöt huomaavat tämän ja lentävät lähemmäksi.

Korppikotkien sosiaalinen käyttäytyminen vaihtelee. Esimerkiksi hanhikorppikotka, jota tavataan Euroopassa ja Aasiassa, pesii usein monien satojen parien muodostamissa yhdyskunnissa. Pesät ovat vain muutaman metrin päässä toisistaan. Linnut lentävät ravintoa etsiessään jopa 150 kilometrin päähän yhdyskunnasta. Munkkikorppikotka taas elää pareittain ja pesii puissa tai kallionkielekkeillä omalla reviirillään hyvin kaukana muista pareista. Munkkikorppikotkat hankkivat ravintonsa huomattavasti lähempää pesäänsä ja syövät usein haaskan lisäksi eläviä saaliseläimiä.

Pikkukorppikotka on nimensä mukaisesti pienikokoinen. Höyhenpuku on etupäässä valkoinen. Lajia tavataan Pohjois-Afrikassa ja Lähi-idässä aavikoilla ja viljelysalueilla. Se ei pienen kokonsa vuoksi pysty kilpailemaan kookkaampien korppikotkien kanssa haaskoista.

Korppikotkia ei tule sekoittaa kondoreihin (Cathartidae), joita tavataan Amerikan mantereella ja jotka muistuttavat ulkoisesti hieman korppikotkia, vaikka eivät ole niille läheistä sukua.

## Korppikotkiksi kutsuttavat haukkalajit
### Suku ''Gypohierax''
* palmukorppikotka (*Gypohierax angolensis*)
### Suku ''Gypaetus''
* partakorppikotka (*Gypaetus barbatus*)
### Suku ''Neophron''
* pikkukorppikotka (*Neophron percnopterus*)
### Suku ''Necrosyrtes''
* huppukorppikotka (*Necrosyrtes monachus*)
### Suku ''Gyps'', korppikotkat
* savannikorppikotka (*Gyps africanus*)
* bengalinkorppikotka (*Gyps bengalensis*)
* gangesinkorppikotka (*Gyps tenuirostris*)
* intiankorppikotka (*Gyps indicus*)
* suomukorppikotka (*Gyps rueppellii*)
* himalajankorppikotka (*Gyps himalayensis*)
* hanhikorppikotka (*Gyps fulvus*)
* kapinkorppikotka (*Gyps coprotheres*)
### Suku ''Sarcogyps''
* kalmokorppikotka (*Sarcogyps calvus*)
### Suku ''Trigonoceps''
* kirjokorppikotka (*Trigonoceps occipitalis*)
### Suku ''Aegypius''
* munkkikorppikotka (*Aegypius monachus*)
### Suku ''Torgos''
* korvakorppikotka (*Torgos tracheliotus*)

## Aiheesta muualla

*BirdLife Suomi ry: Maailman lintujen suomenkieliset nimet 2., uudistettu painos (2006)
Jeff Minter

**Jeff "Yak" Minter** (s. 22. huhtikuuta 1962 Reading, Englanti) on brittiläinen videopelien suunnittelija ja ohjelmoija. Hän on **Llamasoft**-nimisen pelintekijäporukan perustaja.

Jeff Minterin tavaramerkkinä on laittaa peleihinsä laamoja, kameleita ja lampaita, koska hän pitää näistä eläimistä. Myös pelien nimet liittyvät usein samoihin eläimiin. Minterin pelit ovat yksinkertaisia, tyyliltään varhaisten aikojen kolikkopelejä muistuttavia tai usein suoria klooneja näistä peleistä. Minterin kolmas tavaramerkki ovat psykedeeliset efektit kuten värien sekamelska ja värikkäät räjähdykset. Myös huumori on yleensä Minterin tuotoksissa vahvasti läsnä.

Internet-foorumeilla ja joissain muissa yhteyksissä Minter käyttää usein nimimerkkiä "Yak". Nimimerkki on peräisin ajoilta, jolloin pelien ennätyslistoissa käytettiin kolmen kirjaimen lyhenteitä. Jakkia tarkoittavan sanan Minter omien sanojensa mukaan valitsi, koska hän itsekin on samanlainen karvainen eläin.

Mikrotietokoneiden halpa hinta mahdollisti ensimmäisen tietokoneen useille, myös Minterille joka säästi ja osti ZX80:n.

Minter innostui tietokoneista jo kouluaikoinaan, jolloin hän rupesi luokkakaverinsa kanssa tekemään pelejä Commodore PET -tietokoneelle.
Kun Minter osti ensimmäisen tietokoneensa Sinclair ZX80:n hän kehitti sille pelejä. Vuonna 1982 hän perusti Llamasoftin. Ensimmäinen Llamasoftin peli, *Andes Attack*, oli Commodore VIC-20:lle tehty *[[Defender (videopeli)|Defender]]*-klooni, jossa laamat korvasivat avaruusalukset. Llamasoftin toinen peli *[[Gridrunner]]* oli kaupallinen menestys sekä Britanniassa että Yhdysvalloissa.

Minter kehitteli 1980-luvulla ison joukon suosittuja pelejä, jotka oli kaikki kirjoitettu assemblerilla. Pelit julkaistiin usein Commodore 64:lle ja 8-bittisille Atareille, mutta myöhemmin myös Atari ST:lle, Amigalle ja IBM PC:lle. Peleihin kuuluvat esimerkiksi *Matrix*, *Hellgate*, *Hover Bover*, *Attack of the Mutant Camels*, *[[Revenge of the Mutant Camels]]*, *Llamatron*, *Laser Zone*, *Mama Llama*, *Metagalactic Llamas Battle at the Edge of Time*, *Sheep in Space*, *Void Runner* ja *Iridis Alpha*.

1990-luvulla Minter työskenteli Atarille ja VM Labs -yhtiölle. Tuolloin hän laati esimerkiksi Atarin Jaguar-konsolille uudet versiot *Defenderistä* ja *[[Tempest (videopeli)|Tempestistä]]* (molemmat varhaisia kolikkopelejä). Myöhemmin Minter teki pelejä Pocket PC:lle. 2000-luvulla Minterillä oli peliprojekti Nintendo GameCubea varten, mutta se lopulta keskeytyi. Tällä hetkellä Minter tekee uutta Tempest-kloonia, työnimellä *Space Giraffe*.

Minter on vieraillut Suomessa kolmesti, Alternative Party -tapahtumassa vuonna 2003 sekä Assembly-festivaaleilla vuonna 2004 ja 2019.

## Lähteet

## Aiheesta muualla

* Llamasoftin sivut
* Minter MobyGames -sivustolla
* Llamasoftin historia 
* Minterin haastattelu Dadgum.comissa
* B3TA:n haastattelu
Harhaoppeja vastaan

***Harhaoppeja vastaan*** () on nimitys, jota käytetään kahdesta varhaiskristillisestä harhaoppeja vastaan suunnatusta teoksesta:

* *[[Harhaoppeja vastaan (Irenaeus)|Harhaoppeja vastaan]]* eli *Niin kutsutun gnosiksen tunnistamisesta ja kukistamisesta*, Irenaeuksen teos
* *[[Panarion]]*, Epifanioksen teos

## Katso myös

* *[[Kaikkien harhaoppien kumoaminen]]*, Hippolytoksen teos
* *[[Periaatteet harhaoppisten arvioimiseksi]]*, Tertullianuksen teos
L’Arc-en-Ciel

**L’Arc-en-Ciel** on japanilainen rockyhtye, joka on perustettu vuonna 1991. Sen kokoonpanon muodostavat Tetsuya ”Tetsu” Ogawa (basso), Hideto ”Hyde” Takarai (laulu), Ken Kitamura (kitara) ja Yukihiro Awaji (rummut). Aiemmin mukana olivat Tetsun ja Hyden lisäksi rumpalit Pero vuoteen 1992 ja Sakura 1992–1997. Kenin tilalla kitaraa soitti Hiro vuoteen 1992. Yhtyeen jokaisella tämänhetkisellä jäsenellä on pystyssä omat sooloprojektinsa. 

Yhtyeen nimi tarkoittaa ranskaksi sateenkaarta. Yhtye on alun perin Osakasta, mutta se on saavuttanut laajaa menestystä ja julkisuutta koko Japanissa. Sakura pidätettiin heroiinin hallussapidosta 1997. Sen jälkeen yhtye painui maan alle ja teki covereita muun muassa Marilyn Mansonin ja Nirvanan kappaleista.

Yhtye on sittemmin noussut uudelleen suosioon, ja muun muassa vuonna 2004 sillä oli menestyksekäs Amerikan-kiertue. Yhtye tunnetaan laajasti myös kappaleestaan *Driver's High*, joka on japanilaisen Great Teacher Onizuka -animen tunnusmusiikki.
 
## Jäsenet

* Hyde – laulu, Kitara
* Tetsu – basso, taustat
* Ken – kitara, taustat
* Yukihiro – rummut

## Lähteet

## Aiheesta muualla
* L'Arc-en-Cielin virallinen sivusto 
* L'Arc-en-Ciel levy-yhtiön Danger Cruen sivuilla  
* Hyden virallinen kotisivu 
* Kenin virallinen kotisivu 
* Tetsun virallinen kotisivu
Tosi rakkaus odottaa

**Tosi rakkaus odottaa** (engl. True Love Waits) on kansainvälinen kristinuskon piirissä syntynyt, Yhdysvalloista Suomeenkin levinnyt nuorisokampanja, jonka kantavana ajatuksena on pidättäytyminen seksuaalisesta kanssakäymisestä ennen avioliittoa. Kampanjaa perustellaan muun muassa avioliiton ja perheen tukemisella. Nuoria kehotetaan syvään sitoutumiseen, jonka liike katsoo luovan luottamusta, turvallisuutta ja avoimuutta. Kampanjan toimintaan kuuluu myös vapaaehtoinen kirjallinen lupaus. 

Kampanja levisi Suomeen vuonna 1997, ollen kuitenkin profiililtaan matalampi kuin yhdysvaltalainen esikuvansa. Kampanja näkyi esitteinä ja esittelykojuina kristillisissä tapahtumissa sekä koulun uskonnontunneilla. Pidättyväisyyttä perustellaan muun muassa seksitaudeilla, raskaudenehkäisyllä, mielenterveydellä, avioliiton onnellisuudella sekä Raamatun jakeilla. Liikkeen tukijoita ovat Suomessa olleet useat Suomen evankelis-luterilaisen kirkon sisällä toimivat järjestöt ja vapaat kristilliset suunnat. Mukana ovat olleet muun muassa Helsingin NMKY, Kansan Raamattuseura, Suomen Evankelisluterilainen Kansanlähetys, Suomen Luterilainen Evankeliumiyhdistys (SLEY), Suomen Raamattuopisto, Opiskelija- ja koululaislähetys, Suomen teologinen instituutti, Suomen Helluntaiseurakunnat, Suomen Vapaakirkko, Suomen Adventtikirkko ja Suomen Metodistikirkko.

Tosi rakkaus odottaa -lupauksen allekirjoittaneita oli Suomessa vuoden 2002 loppuun mennessä 2 852. Tutkimuksen mukaan 87 prosenttia liikkeeseen liittyneistä on naisia.

Nuotta-lehti valmisti vuonna 2012 uuden 10 000 kappaleen painoksen Tosi rakkaus odottaa -vihoista.

## Lähteet

## Kirjallisuus

* 

## Aiheesta muualla
* Suomen evankelis-luterilaisen kirkon sanasto 
* Alkuperäinen Tosi rakkaus odottaa -kotisivu WayBackMachinessa
* True Love Waits - alkuperäisen yhdysvaltalaisen liikkeen kotisivu
* Juhana Rossi: Ei ennen papin aamenta . Ylioppilaslehti 12/1997.
* Ulla-Maija Vilmi: Tosi rakkaus odottaa . Vantaan Lauri 24.10.2000.
* Suomen Adventtikirkko - Seksisivu 
* Suomen Vapaakirkon Nuoret ry, TRO materiaalitilaukset, Julisteet ja vihkoset
Mesmerismi

**Mesmerismi** eli **animaalinen magnetismi** () on 1700-luvulla käytössä ollut Franz Mesmerin kehittämä  hypnoosiin perustuva hoitomenetelmä. 

Mesmerin näkemyksen mukaan maailmankaikkeuden täytti virtaavan nesteen tavoin käyttäytyvä hienojakoinen eteerinen aine eli *fluidium*, jonka välityksellä kaikki kaukovaikutukset tapahtuivat. Fluidium sai myös ihmisen elimet toimimaan. Mesmer esitti tautien johtuvan fluidiumin virtausrytmeistä ja katsoi, että niitä voitiin parantaa magneettien avulla. 

## Lähteet

* Arno Forsius: Franz Anton Mesmer (1734–1815) ja animaalinen magnetismi 

## Kirjallisuutta

* 

## Aiheesta muualla

* YLE Etälukio: psykologia, hypnoosi
Dyskobolia Grodzisk Wielkopolski

**Dyskobolia Grodzisk Wielkopolski** (*Klub Sportowy Dyskobolia Grodzisk Wielkopolski*) on jalkapalloseura Puolan Grodzisk Wielkopolskista Ison-Puolan voivodikunnassa. Vuoteen 2008 asti maan pääsarjassa pelannut seura pelaa tällä hetkellä neljännellä sarjatasolla myytyään sarjapaikkansa ja pelaajansa Polonia Warszawalle.

## Saavutuksia
*Puolan cup: 2005, 2007

## Entisiä pelaajia
*  Sebastian Mila (2002–2004)
*  Radosław Sobolewski (2003–2004)

## Aiheesta muualla
* http://www.dyskobolia.eu/
Olipa kerran avaruus

**Olipa kerran avaruus** () on Albert Barillén ohjaama ranskalainen animaatiosarja, joka valmistui vuonna 1981. Albert Barillén Olipa kerran... -animaatiosarjojen toinen osa jatkaa siitä mihin *[[Olipa kerran ihminen]]* päättyi: maapallon tuhon uhkakuvien myötä ihminen päätyy avaruuteen. Sarjassa on 26 jaksoa, joista jokainen kestää noin 26 minuuttia. 

Toisin kuin sarjat Olipa kerran ihminen ja Olipa kerran elämä, sarja keskittyy enemmän dramaattiseen seikkailuun kuin opettavaisuuteen.

## Sarja Suomessa
Sarja ensiesitettiin Suomen televisiossa vuosina 1982–1983 Yle TV1-kanavalla Yleisradion tekemällä suomenkielisellä jälkiäänityksellä. Yleisradion tekemällä jälkiäänityksellä tehtyä sarjaa ei ole esitetty uusintana ensiesityksen jälkeen. Uudelleen suomeksi jälkiäänitettyä sarjaa on esitetty Subtv Juniori -maksukanavalla. 

Sarja on julkaistu myös kokonaisuudessaan vuokrakäyttöön julkaistuihin ja kotitalouksiin myydyille VHS-kaseteille. Sarja on julkaistu myös DVD-kokoelmana, josta on ollut markkinoilla useampi painos. 

Suomenkieliset äänet olivat Petri Hanttu, Jyrki Kovaleff, Ralf Öhberg, Kari Tamminen, Petteri Halmela, Samuel Harjanne, Heljä Heikkinen, Katja Sirkiä.

## Jaksot
*Jaksojen nimet ovat Subtv Juniorilla esitetystä sarjasta.* 

# Omega-planeetta
# Saurialaiset
# Vihreä planeetta
# Leiskuva tähti
# Luolakansa
# Kapina
# Mythos-planeetta
# Pitkä matka
# Kassiopeia
# Supernova
# Haaksirikko
# Jättiläiset
# Inkat
# Dinosaurukset
# Asteroidit
# Tuhoraketti
# Maa
# Atlantis
# Paluumatka
# Uusintaottelu
# Kaappaus
# Vaarallinen kuu
# Jama
# Suuri tietokone
# Sota
# Vierailijat

## Lähteet
Suomen maakuntamuseot

**Suomen maakuntamuseot** olivat alueellisia keskusmuseoita, jotka olivat saaneet opetusministeriöltä maakuntamuseon statuksen. Niiden tehtävänä oli edistää, ohjata ja kehittää oman alueensa museotoimintaa sekä paikallisen kulttuuriperinnön ja kulttuuriympäristön hoitoa. Lisäksi maakuntamuseot harjoittivat omaa tutkimus-, näyttely- ja tallennustoimintaa ja saivat tehtäviensä hoitoon korotettua valtionosuutta. Jokaisessa museossa työskenteli alueellisesta toiminnasta vastaava maakuntamuseotutkija tai -amanuenssi. Maakuntamuseojärjestelmä korvattiin uudella vastuumuseojärjestelmällä vuonna 2020.

Yhteensä Suomessa oli 21 kulttuurihistoriallista maakuntamuseota sekä yksi luonnontieteellinen maakuntamuseo, joiden verkosto kattoi Ahvenanmaata lukuun ottamatta koko maan. Maakuntamuseoiden toimialueena oli yleensä koko maakunta, poikkeuksen muodostivat Lapin ja Uudenmaan alueiden museot. Järjestelmä luotiin opetusministeriön päätöksellä vuonna 1980, jolloin 20 maakunnallista museota nimitettiin maakuntamuseoiksi. Niistä Hämeen museo suljettiin 1998 ja sen toimintaa Pirkanmaan vastuumuseona jatkaa Tampereella sijaitseva Museokeskus Vapriikki. Alkuperäisten maakuntamuseoiden lisäksi nimitys on annettu Kuopion kulttuurihistoriallisesta museosta omaksi yksikökseen vuonna 1985 erotetulle Kuopion luonnontieteelliselle museolle sekä viimeisimpänä 2008 Kokkolassa toimivalle K. H. Renlundin museolle. Vuonna 1980 Opetusministeriö nimesi maakuntamuseoiden lisäksi ensimmäiset aluetaidemuseot. 

## Kuvia

File:Sofiankatu 4 Helsinki.jpg|Helsingin kaupunginmuseon päärakennus.
File:Kuopion museo 2012.jpg|Kuopion kulttuurihistoriallinen museo.
Kuva:Maritime Centre Vellam 200908.JPG|Kymenlaakson maakuntamuseo sijaitsee Merikeskus Vellamossa Kotkassa.
File:Vapriikin etupiha ja sisäänkäynti.jpg|Museokeskus Vapriikki Tampereella.
File:Northern Ostrobothnia museum 20100114.JPG|Pohjois-Pohjanmaan maakuntamuseo.
File:Satakunnan Museo.JPG|Satakunnan museo.
File:Kainuun museo.jpg| Kainuun Museo


## Lähteet

## Aiheesta muualla
* Museot.fi
Jukka-Pekka Kervinen

**Jukka-Pekka Kervinen** (s. 1961) on suomalainen säveltäjä, kokeellinen runoilija ja digitaalinen taiteilija.

Hänen runoteoksiaan on julkaistu muun muassa Parnasso- ja Tuli & Savu -lehdissä, Poethia, Moria, SHAMPOO, Aught, Swirl, Word/For Word, sidereality, can we have our ball back, 5_Trope, Generator, m.a.g, ja BathHouse Magazine -verkkojulkaisuissa ja useissa kokoelmissa.

Hän säveltää kamarimusiikkia, elektronisia teoksia ja tietokonemusiikkia. 

Hän on tehnyt yhteistyötä muun muassa Mark Youngin, John M. Bennettin ja Jim Leftwichin kanssa. 

## Teoksia

*bluesissa loppunut kuoro, Ankkuri, 2008
*THOUGH LIGHT (#1, katha), small chapbook project, 2007
*AND NONE (#2, isa), small chapbook project, 2007
*INHALING (#3, taittiriya), small chapbook project, 2007
*IS BEHIND (#4, aitareya), small chapbook project, 2007
*karkea ekonomi, Ankkuri, 2007
*paragraphs, small chapbook project, 2006
*templates for John, Luna Bisonte Prods, 2006
*0x03, Blue Lion Books, 2006
*(no subject), Blue Lion Books, 2006
*lard plaza, xPress(ed), 2005
*[#1-#46], BlazeVOX, 2005
*cornucopia, xPress(ed), 2004
*obeyed dilemma, xPress(ed), 2004

## Aiheesta muualla

* Music Finland säveltäjäsivu
* Free Music Archive
Crash Nitro Kart

**Crash Nitro Kart** on Vicarious Visionsin kehittämä ja Vivendi Universal Gamesin julkaisema ajopeli. Peli on julkaistu vuonna 2003 Nintendo GameCubelle, PlayStation 2:lle ja Xbox:lle.

Peli muistuttaa saman *[[Crash Bandicoot (pelisarja)|Crash Bandicoot]]* -sarjan ajopeliä *[[Crash Team Racing]]*. 

## Juoni
Peli alkaa siitä kun Crash, Coco ja Crunch kaapataan taloineen päivineen toiselle planeetalle. Samoin käy Cortexille, N. Ginille ja Tinylle. Sieppausten takana on keisari Velo XXVII, kyseisen galaksin hallitsija. Hän haastaa molemmat joukkueet kisaamaan galaksin mikroautoilumestaruudesta panoksena Maan pelastaminen, sillä hän uhkaa tuhota Maan, jos kisaan ei suostuttaisi.
Pelin alussa pitää päättää kumman joukkueen valitsee. Kun valinta on tehty, kaikki sen jäsenet ovat käytettävissä.
Pelissä edetään neljän maailman halki pokaaleja, CNK-merkkejä ja reliikkejä keräten.

### Joukkueet ja hahmot
Pelaajan on valittava joukkue, jolla pelaa. Valittavana on hyväntahtoinen Bandicootien tiimi, johon kuuluvat
* Crash Bandicoot (Maneeri: "Uh oh!", "Jahuu!", "Hihihhii!", jne.)
* Coco Bandicoot (Maneeri: "Yes sir!", "Läläläläläälä!", "Nots!", "Ou jeah!" jne.)
* Crunch Bandicoot (Maneeri: "Move I´m losing", "Hmmph!", "Ok, ok!", jne.)

Vaihtoehtoisesti voi valita Cortexin pahatahtoisen tiimin, johon kuuluu:
* Dr. Neo Cortex (Maneeri: "Its never best me.", "Buahahhahhaa!", jne.)
* Tiny Tiger (Maneeri: "Tiny come now!" (ja muita kommentteja, joissa käyttää omaa nimeään.), "Jaauth!", jne.)
* N. Gin (Maneeri: "Move luccy thear!", "Why!?", "I behind you!", jne.)

Lisäksi pelissä on automaattisesti valmiina joukko pelejä, joita voi yrittää voittaa. Lisäksi niissä voi ottaa aikaa. Näissä peleissä voi ilman suorituksia pelata myös seuraavilla hahmoilla:
* N. Oxide (Maneeri: "Get out my way!", jne.)
* N. Trance (Maneeri: "Not at me!", "One zero!", jne.)

Oxiden tiimin kaksi muuta jäsentä, Zemin ja Zamin, sekä N. Trancen tiimiinsä aivopesemät Polarin ja Dingodilen saa pelattaviksi hahmoiksi Adventure-pelitilaa läpipelattaessa.

## Vastaanotto
IGN:n arvostelussa pelin GBA-versio sai hyvän vastaanoton. Kehuja sai muun muuassa ratasuunnittelu ja ohjattavuus, kun taas kritiikkiä sai hidas pelimoottori. Sen takia jossain kohdissa peli katkeilee.

## Äänirooleissa

## Lähteet

## Aiheesta muualla
*
Kaaos-lehti

**Kaaos-lehti** oli kainuulainen nuorisojulkaisu. Lehden sisältöä tuottivat paikalliset nuoret yhdessä pitkään media-alalla työskennelleiden ammattilaisten kanssa. Underground-maineen saavuttanut lehti ehti herättää huomiota erityisesti visuaalisena, vahvasti paikallisena ja toimituksellisesti rohkeana ilmaisjakelulehtenä.

Kaaos-lehti ilmestyi ensimmäisen kerran keväällä 2002. Lehden silloinen tabloid-koko korvattiin pian 190 mm X 260 mm koolla, jotta lehti olisi ilmaisjakelulehtenä lukijoille helpommin mukaan otettavissa. Kaaoksen kohderyhmänä olivat 17-27 -vuotiaat kainuulaiset nuoret. Lehden levikki oli 10 000 kpl ja se ilmestyi kuusi kertaa vuodessa. Kaaos lopetti toimintansa keväällä 2009 taloudellisen epävarmuuden vuoksi.

Lehdessä toimi vierailevina kolumnisteina mm. Rakel Liekki ja Saimi Nousiainen.

## Lähteet
Continental Cup

**Continental Cup** voi viitata seuraaviin:

* Curlingin Continental Cup
* Jääkiekon Continental Cup
* Mäkihypyn Continental Cup
* Yhdistetyn Continental Cup
Mäkihypyn Continental Cup

**Mäkihypyn Continental Cup** on *Kansainvälisen Hiihtoliiton* (FIS:n) järjestämä mäkihypyn toiseksi korkeatasoisin kauden aikana järjestettävä sarjamuotoinen kilpailu. Continental Cup kauteen kuuluu kesä- ja talvicup, joiden yhteenlasketut pisteet määrittävät kokanaiscupin tulokset. Ensimmäinen Continental Cup järjestettiin kaudella 1991–1992. 

Naisille Continental Cup oli korkeatasoisin sarjamuotoinen kilpailu vuosina 2004–2011. Naisten ensimmäinen Continental Cup järjestettiin kaudella 2004–2005. Kesällä Continental Cup oli korkeatasoisin sarjamuotoinen kilpailu naisille vuosina 2005–2012.

Continental Cupia kiertää monilla mailla B-maajoukkueet. Nuoret hyppääjät saavat Continental Cupista arvokasta kansainvälistä kisakokemusta ennen siirtymistä A-maajoukkueeseen, mutta myös kokeneemmat hyppääjät saattavat hakea Continental Cupin puolelta hyppytuntumaa ennen maailmancupkauden alkua tai loukkaantumisen jälkeen. On tavallista, että kauden aikana hyppääjiä siirtyy Continental Cupista maailmancup-kiertueelle ja toisin päin riippuen loukkaantumisista ja hyppykunnosta.

Continental Cupin osakilpailuissa jaetaan pisteitä samalla tavalla kuin maailmancupissa: voittaja saa 100 pistettä, toinen 80, kolmas 60, neljäs 50, viides 45, kuudes 40, seitsemäs 36, kahdeksas 32, yhdeksäs 29, kymmenes 26, 11. 24, 12. 22, 13. 20, 14. 18, 15. 16, 16. 15 ja niin edelleen loppujen sijojen saadessa aina yhden pisteen edellistä vähemmän kunnes tullaan sijaan 30, josta saa vielä yhden Continental Cupin pisteen.

## Miesten Continental Cupin kolme parasta kausittain

## Naisten Continental Cupin kolme parasta kausittain

## Lähteet
*Continental Cup FIS:n sivuilla
Curlingin Continental Cup

**Curlingin Continental Cup** on vuosittain järjestettävä curlingturnaus, jossa Pohjois-Amerikka ja Eurooppa kilpailevat vastakkain. Kilpailumuoto on mukailtu golfin Ryder Cupista. Turnaus pidettiin ensimmäisen kerran vuonna 2002.

Turnaukseen osallistutaan kuudella joukkueella (kolme nais- ja kolme miesjoukkuetta). Turnausta ei järjestetä olympiavuosina.

Suomi edusti Eurooppaa vuonna 2006 joukkueella Markku Uusipaavalniemi, Kalle Kiiskinen, Jani Sullanmaa ja Teemu Salo.

## Aiheesta muualla
*Virallinen sivu
Ōdachi

**Ōdachi** (; "iso miekka"), jota kutsutaan myös nimellä **nodachi** (; "kenttämiekka"), on japanilainen kahdella kädellä käytettäväksi tarkoitettu miekka, jonka pituus oli usein yli 130 cm. Ensimmäiset ōdachit ilmestyivät käyttöön Kamakura-kaudella n. 1300-luvulla.

Miekan takominen oli vaikeampaa kuin *[[tachi]]n*, katanaa edeltäneen aseen. Ōdachia käytettiin kahdella kädellä, ja sillä aseistautuneet sotilaat saivat usein tehtäväkseen murtaa vihollisen rivistöt. Käytön osalta aseen voi rinnastaa 1400- ja 1500-lukujen saksalais-sveitsiläiseen kahdenkädenmiekkaan, *Doppelhänder*iin. Ōdachi oli kuitenkin paljon muutakin kuin pelkkä ase. Se oli myös miekkasepän taidonnäyte, seremoniallinen valtasymboli ja, vuoden 1617 miekan pituuden määritelleen lain jälkeen, uhrilahja šintotemppeleille.

## Käyttö ja kantaminen
Ōdachi oli kahden käden ase. Sen pituus oli etu keihäsmiehiä vastaan taisteltaessa, mutta haittasi soturin liikkeitä. Lisäksi asetta ei voinut kantaa vyöllä. Tämän vuoksi asetta kannettiin joko selässä, mistä se oli hidas vetää esiin, tai sitten soturi yksinkertaisesti kantoi sitä olallaan kuten keihästä tai naginataa. Ōdachin aika oli ohi 1600-luvun alussa, jolloin miekkojen pituutta säätelevä laki määräsi ylipitkät miekat katkaistaviksi ja muutettaviksi lyhyemmiksi aseiksi.

Elokuvassa Seitsemän samuraita Kikuchiyō (Toshirō Mifune) käyttää ōdachia.

## Lähteet
Cheers (albumi)

**Cheers** on rap-artisti Obie Tricen esikoisalbumi, joka julkaistiin 23. syyskuuta 2003. Levyllä on mukana Timbaland, Nate Dogg, Eminem, 50 Cent, Lloyd Banks, Busta Rhymes, D12 sekä Dr.Dre.

## Kappaleet
#
#
#
#
#
#
#
#
#
#
#
#
#
#
#
#
#

## Arvostelut
* AllMusic: 

## Lähteet
Aleksandr Martynjuk

**Aleksandr Akimovitš Martynjuk** (, 9. marraskuuta 1945 Moskova, Neuvostoliitto – 2022) oli neuvostoliittolainen jääkiekkoilija, pelipaikaltaan hyökkääjä. Hän pelasi 45 ottelua tehden 24 maalia Neuvostoliiton maajoukkueessa 1960- ja 1970-luvuilla ja 410 Neuvostoliiton mestaruussarjan ottelua. Martynjuk teki harvinaisen ”comebackin” palaamalla 45-vuotiaana Neuvostoliiton maajoukkueseen pelaamalla kolme maaottelua Tšekkoslovakiaa vastaan vuonna 1990. Seuratasolla hän edusti Spartak Moskovaa. Martynjuk pelasi Summit Series -otteluissa Kanadaa vastaan vuonna 1972.

## Saavutukset

Vuoden 1973 jääkiekon MM-kisoissa ottelussa Länsi-Saksaa vastaan Martynjuk teki kahdeksan maalia. Samana vuonna hänet valittiin Neuvostoliiton ja Venäjän jääkiekkoilun kunniagalleriaan.

## Lähteet

## Aiheesta muualla
* Peoples.ru
Saarin jalkapallomaajoukkue

**Saarin jalkapallomaajoukkue** oli jalkapallomaajoukkue, joka 1950-luvun alkupuoliskolla edusti tuolloin Ranskan valvonnassa ollutta Saarin aluetta (nykyinen Saksan liittotasavaltaan kuuluva Saarlandin osavaltio). Joukkue pelasi kaikkiaan 19 ottelua, joista kymmenen B-maajoukkueita vastaan. Otteluista se saavutti kuusi voittoa, kolme tasapeliä ja kymmenen tappiota.

## Historia
Saarin jalkapalloliitto perustettiin 25. heinäkuuta 1948. Liiton ensimmäinen puheenjohtaja oli Willy Koch. Alueen seurat pelasivat keskinäistä sarjaa vuosina 1948–1951 ranskalaisten miehitysviranomaisten kiellettyä osallistumisen Saksan sarjoihin. 1. FC Saarbrücken pelasi ensimmäisen kauden vierailevana joukkueena nimellä *FC Sarrebruck* Ranskan toiseksi korkeimmalla sarjatasolla 2. divisioonassa ja oli sarjassa ylivoimainen, virallisiin tuloksiin sitä ei kuitenkaan hyväksytty. Koska virallista sarjapaikkaa ei myönnetty seuraavallekaan kaudelle järjesti seura kahden vuoden ajan oman kansainvälisen turnauksensa johon otti osaa useita huippujoukkueita.

17. heinäkuuta 1949 kaatui äänin 609 vastaan, 299 puolesta ja 55 tyhjää, esitys, jossa Saar olisi liittynyt osaksi Ranskan jalkapalloliittoa. 14. toukokuuta 1950 liiton uudeksi puheenjohtajaksi tuli Hermann Neuberger ja saman vuoden kesäkuussa Saar liittyi kansainvälisen jalkapalloliiton FIFAn jäseneksi, jonka jäsen esimerkiksi Saksan jalkapalloliitto ei ollut. Vuonna 1951 FIFA antoi saarilaisille seurajoukkueille luvan osallistua jälleen Saksan kilpailuihin. 1. FC Saarbrücken ja Borussia Neunkirchen siirtyivät pelaamaan lounaiseen alueelliseen sarjaan, ja vuotta myöhemmin Saarbrücken raivasi tiensä Saksan mestaruusfinaaliin. 

Maajoukkue osallistui vuoden 1954 MM-kisojen karsintoihin, missä sen lohkossa pelasivat Saksan liittotasavalta ja Norja. Avausottelussaan joukkue saavutti voiton Norjasta, ja kun Saksa pelasi Norjan kanssa tasapelin, oli Saar lohkon kärjessä. Seuraavassa ottelussaan se kuitenkin hävisi Saksalle numeroin 3–0, mutta tästä huolimatta voitto Norjasta Saarbrückenissä olisi pitänyt haaveet kisapaikasta hengissä. Joukkueet kuitenkin pelasivat 0–0-tasapelin, mikä piti Saarin vielä lohkokärjessä, kunnes Saksa rökitti Norjaa maalein 5–1. Viimeinen ottelu Saksaa vastaan ratkaisi kisapaikan kohtalon. Ystävyyshenkisessä ottelussa ennätysyleisön edessä Saar hävisi lukemin 3–1 ja sijoittui lohkossa toiseksi Norjan edelle. Joukkue seurasi MM-kisoja lopulta katsomosta käsin Saksan jalkapalloliiton kunniavieraina.

Vuonna 1957 Saarin jalkapalloliitto liittyi osaksi Saksan jalkapalloliittoa alueen liityttyä Saksan liittotasavaltaan.

## Valmentajat
* Auguste Jordan (1950–1952)
* Helmut Schön (1952–1956)

## Pelaajat
Saarin joukkueessa pelasi sen historian aikana kaikkiaan 42 pelaajaa.

## Aiheesta muualla
* Kaikki ottelut (RSSSF)
Azerbaidžanin jalkapallomaajoukkue

**Azerbaidžanin jalkapallomaajoukkue** on joukkue, joka edustaa Azerbaidžania kansainvälisissä jalkapallon maajoukkuekilpailuissa. Joukkue ei ole koskaan selviytynyt arvokisojen lopputurnaukseen.

## Historia

Azerbaidžanin jalkapalloliitto perustettiin vuonna 1992. Vuonna 1994 se liittyi FIFAn ja, huolimatta siitä että Azerbaidžan sijaitsee Aasiassa, Euroopan maanosaliiton UEFAn jäseneksi. 

Ensimmäisen kerran A-maajoukkue osallistui arvokisojen karsintoihin 1996 Englannin EM-kisoihin. Turvallisuussyiden vuoksi joukkue joutui pelaamaan kotiottelunsa Trabzonissa, Turkissa. Kaikkiaan joukkue saavutti kymmenestä karsintaottelusta yhden pisteen ja jäi lohkossaan viimeiseksi.

1998 Ranskan MM-kisojen karsinnat eivät sujuneet paljonkaan paremmin, vaikkakin joukkue saavutti 1-0 yllätysvoiton Sveitsiä vastaan. Kyseisestä voitosta saadut kolme pistettä jäivät kuitenkin ainoiksi pisteiksi. Myös myöhempinä vuosina joukkue on kuulunut Euroopan heikoimpiin, vaikkakin on aina silloin tällöin väläytellyt parempia otteita ja kiusannut isompiaan, muun muassa 2000 EM-kisojen karsinnoissa se pelasi 1-1-tasapelin Portugalia vastaan. 2002 MM-kisojen karsinnoissa joukkue saavutti 2-0-voiton Slovakiasta ja 2004 EM-kisojen karsinnoissa 2-1-voiton Serbia ja Montenegrosta. Vuonna 2004 joukkueen valmentajaksi palkattiin brasilialainen entinen maailmanmestaripelaaja Carlos Alberto, mikä ei sekään tuonut toivottua lisäpotkua. Vuonna 2008, kun saksalainen Berti Vogts astui maajoukkueen peräsimeen, joukkue on kehittynyt siitä lähtien erittäin paljon ja saanut paljon hyviä tuloksia karsintapeleissä, ja näin Azerbaidžan on jo muutaman vuoden ajan kuulunut Euroopan keskiluokan joukkueisiin. 2014 MM-kisojen karsinnoissa joukkue sijoittui 9 pisteellä neljänneksi karsintalohkossa jättäen taaksensa Pohjois-Irlannin ja Luxembourgin. Joukkue on kahden vuoden sisällä hävinnyt vain kerran kotikentällään.

## Entisiä valmentajia

*  Berti Vogts (2008-2014)
*  Carlos Alberto Torres (2004-2005)

## Lähteet

## Aiheesta muualla
* Azerbaidžanin jalkapalloliitto
* Kaikki ottelut
Second Round’s on Me

**Second Round's on Me** on rap-artisti Obie Tricen albumi, joka julkaistiin 11. elokuuta 2006.

## Kappaleet

## Arvostelut
* AllMusic: 

## Lähteet
Monacon Grand Prix 1999

**[[Monacon Grand Prix]] 1999** oli Formula 1 -sarjan osakilpailu, joka ajettiin 16. toukokuuta 1999 Monacossa. Kilpailu oli Ferrarin hallintaa, sillä Michael Schumacher voitti ja Eddie Irvine oli toinen.

## Tulokset

## Muuta
*Nopein kierros: Mika Häkkinen 1,22.259

## Lähteet
Kanadan Grand Prix 1999

**Kanadan Grand Prix 1999** oli Formula 1 -sarjan osakilpailu, joka ajettiin 13. kesäkuuta 1999 Circuit Gilles Villeneuve -radalla Montrealissa, Kanadassa. Kilpailun voitti Mika Häkkinen. Erot maaliin tulleiden välillä jäivät pieniksi, koska turva-auto poistui radalta vasta viimeisellä kierroksella.

## Tulokset

## Muuta
*Nopein kierros: Eddie Irvine 1,20.382
*Heinz-Harald Frentzenin auton jarruongelmat aiheuttivat valtavan kolarisuman neljä kierrosta ennen maalia.

## Lähteet
Straight Outta Compton

**Straight Outta Compton** on rap-ryhmä N.W.A:n vuonna 1988 julkaisema debyyttialbumi, jota yleisesti pidetään merkittävimpänä gangsta rap -albumina ja tietynlaisena vedenjakajana koko hip hopin kehityshistoriassa.

Arabian Prince esiintyy levyn kannessa DJ Yellan ja Ice Cuben välissä. Hän erosi ryhmästä ennen kuin albumi julkaistiin.

## Vaikutus

Albumi nosti N.W.A:n suoraan maailmanlaajuiseen suosioon ja toi myös yhtyeen kotikaupunki Comptonille paljon osittain ei-toivottua julkisuutta jengiväkivallan ja huumeteollisuuden ”Mekkana”.

Straight Outta Comptonin sisältäessä selvän väkivaltaisia, lakia väheksyviä ja hallitusta ja poliisia halventavia sanoituksia yhtyeestä ja etenkin sen keulahahmo Eazy-E:stä kehittyi nopeasti FBI:n ja monien yhdysvaltalaisten poliitikkojen silmätikku.

Vuonna 2016 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Kappaleluettelo
# ”Straight Outta Compton” – 4:19
# ”Fuck tha Police” – 5:45
# ”Gangsta Gangsta” – 5:36
# ”If It Ain’t Ruff” – 3:34
# ”Parental Discretion Iz Advised” (mukana The D.O.C.) – 5:16
# ”8 Ball (Remix)” – 4:52
# ”Something Like That”	– 3:35
# ”Express Yourself” – 4:25
# ”Compton’s N the House (Remix)” – 5:20
# ”I Ain’t Tha 1” – 4:54
# ”Dopeman (Remix)” – 5:20	
# ”Quiet on Tha Set” – 3:59	
# ”Something 2 Dance 2” (mukana Arabian Prince) – 3:32

## Listasijoitukset

## Singlet

## Muusikot
* Eazy-E – MC
* Ice Cube – MC
* Arabian Prince – MC
* MC Ren – MC
* Dr. Dre – tuottaja / MC
* DJ Yella – tuottaja
* The D.O.C. – sanoittaja / MC

## Lähteet
Vjatšeslav Soloduhin

**Vjatšeslav Soloduhin** (s. 11. marraskuuta 1950 Leningrad, Neuvostoliitto – 1979) oli venäläinen jääkiekkoilija. Pelipaikaltaan keskushyökkääjä. Hän pelasi 15 maaottelua, joissa hän teki 12 maalia. Soloduhin pelasi vuosina 1967–1979 Neuvostoliiton mestaruussarjassa 432 ottelua ja teki niissä 147 maalia. Hän pelasi SKA Pietarin joukkueessa. Soloduhin pelasi Summit Series -otteluissa Kanadaa vastaan 1972.

Soloduhin teki itsemurhan.

## Saavutukset
* jääkiekon MM-hopea 1972

## Lähteet
Lauriina Vilkkonen

**Lauriina Vilkkonen** (s. 10. tammikuuta 1963 Helsinki) on suomalainen kirjailija ja informaatikko. Hän on opiskellut Helsingin yliopistossa ja valmistunut  vuonna 1986 filosofian maisteriksi pääaineenaan teatteritiede, sekä suorittanut opintoja Tampereen yliopiston yhteiskuntatieteellisessä tiedekunnassa vuosina  1989-1991. Hänen esikoisteoksensa oli "Oma Strindbergini", jonka WSOY julkaisi vuonna 1990.

## Tuotanto
* Oma Strindbergini (WSOY, 1990) 
* Siipipyörillä (WSOY, 2000)
* Ensi-iltahuvit (WSOY, 2005)

## Lähteet
* Sanojen ajan artikkeli Lauriina Vilkkosesta Kirjasampo.fi:ssä
* Helsingin kaupunginkirjasto: Viikon kirjailija
* WSOY: Lauriina Vilkkonen
Täyskierto

**Täyskierto** tarkoittaa järvessä keväällä ja syksyllä tapahtuvaa koko vesirungon sekoittumista pinnasta pohjaan. Järvet voidaan luokitella täyskiertojen lukumäärän perusteella: muun muassa amiktinen, dimiktinen, polymiktinen ja meromiktinen. Suomessa, lauhkealla ilmastovyöhykkeellä, järvissä tapahtuu kaksi täyskiertoa eli järvet ovat dimiktisiä.

## Täyskierto Suomen järvissä
Makea vesi on tiheimmillään eli painavinta noin 4°C lämpötilassa. *Keväällä* veden pintakerrosten lämmetessä, lämpimämpi ja tiheämpi vesi painuu pinnalta pohjalle ja aiheuttaa vesirungon pystysuuntaisen sekoittumisen, täyskierron. Pinnalta siirtyy pohjalle hapekasta vettä, ja samalla pohjasta nousee ravinteita pinnalle. 

*Kesällä* päällysvesien lämmetessä edelleen, vesi alkaa lämpötilakerrostua eli täyskierto pysähtyy. Yli 4°C lämpötilassa vesi on jälleen kevyempää, eikä enää painu pohjalle vaan pysyy pinnalla ja lämpenee edelleen. Näin muodostuu järvien kesäkerrostuneisuus . Mitä lämpimämmäksi päällysvesi lämpenee kesän aikana, sitä vahvempi kerrostuneisuus on, eikä pystysuuntaista sekoittumista pääse tapahtumaan. Tuuli voi sekoittaa järviä 5–20 metrin syvyyteen asti. Lämmintä päällysvettä ja viileämpää alusvettä erottaa niin sanottu harppauskerros, jossa lämpötilan muutos pintaan nähden voi olla 10 astetta. 

*Syksyllä* päällysvesi jäähtyy ja tihentyessään painuu pohjaan ja aiheuttaa täyskierron. Vesirungon sekoittuessa, hapekasta vettä pääsee jälleen alusveteen ja alusvedestä ravinteita päällysveteen. Täyskierron jälkeen lämpötila on sama koko vesirungossa. 

*Talvella* vesi jäähtyy edelleen. Alle 4°C lämpötilassa vesi on jälleen kevyempää, eikä enää painu pohjalle vaan pysyy pinnalla ja jäähtyy edelleen. Muodostuu talvikerrostuneisuus, jossa päällysvesi on kylmempää kuin alusvesi. Päällysveden jäähtymisen jatkuessa sen lämpötila laskee jäätymispisteeseen ja pinnalle muodostuu jääpeite.

## Lähteet
*

### Viitteet
Ranskan Grand Prix 1999

**Ranskan Grand Prix 1999** oli Formula 1 -kauden 7. osakilpailu, joka ajettiin 27. kesäkuuta 1999 Ranskan Magny-Coursin radalla. Kilpailun voitti Jordan-tallin Heinz-Harald Frentzen. Toiseksi sijoittui Mclarenin Mika Häkkinen ja Stewart tallilleen ensimmäisen paalupaikan ottanut Rubens Barrichello oli kolmas. Kilpailu ajettiin sateessa, minkä takia turva-auto joutui kerran käymään radalla.

## Tulokset
*Lähde:*

## Muuta
* Mercedes-moottorin 100. kilpailu.
* Stewartin 1. paalupaikka ja eturivi.
* Nopein kierros: David Coulthard 1,19.227
* Toranosuke Takagi hylättiin, koska hän käytti Pedro de la Rosan renkaita.
* Sauber lähti eturivistä kisaan ja keskeytti johtopaikalta ulosajoon juuri ennen turva-auton tuloa.
* Tuomaristo päästi rankkasateen takia kaikki kuljettajat kilpailuun.
* Arrowsit lähtivät Minardien edeltä parempien harjoitusaikojensa ansiosta.

## Lähteet
Jevgeni Paladjev

**Jevgeni Paladjev** (12. toukokuuta 1948 Öskemen, Neuvostoliitto – 9. tammikuuta 2010) oli venäläinen jääkiekkoilija, pelipaikaltaan puolustaja. Hän pelasi 62 maaottelua tehden kahdeksan maalia Neuvostoliiton maajoukkueessa ja Neuvostoliiton mestaruussarjassa hän pelasi 225 liigaottelua tehden 25 maalia. Hän pelasi Spartakin joukkueessa. Paladjev pelasi Summit Series -otteluissa 1972.

## Saavutukset
* kaksi jääkiekon maailmanmestaruutta 1970, 1973
* Neuvostoliiton mestaruus 1969
* Neuvostoliiton All Stars 1970

## Lähteet
Kiai

**Kiai** (, ) on japanilainen taisteluhuuto, jota käytetään hyvin yleisesti budolajeissa. Japanilainen sana ki () tarkoittaa mieltä tai henkeä, *ai* () taas tarkoittaa ”yhdessä”; sananmukaisesti ”kiai” merkitsee ”hengen kanssa”. Kamppailulajeissa tämä purkautuu huutona ja uloshengityksenä, jotka tapahtuvat tekniikkaa suoritettaessa tai ennen sitä.

## Kiain ja aikin käyttö
Termejä *kiai* ja *aiki* käytetään budolajeissa kuten aikidossa ilmentämään fyysisen voiman, henkisen vahvuuden ja valppauden saumatonta yhteiseloa . Termit kirjoitetaan samoilla kanji-merkeillä, joiden järjestys vain on niissä päinvastainen. Tämän takia aikin voidaan katsoa olevan sisäinen, kiain taas ulkoinen ilmentymä samasta daitōryū-periaatteesta. Kendossa kiain käyttö on tarkoituksellista ja kuuluvaa. Sillä paitsi kohdistetaan omat voimavarat lyöntiin, myös osoitetaan ulkopuolisille oma energia ja keskittyminen.

### Kiain muoto
Kiai muodostetaan aina uloshengityksellä. Siihen liittyy aktiivinen voiman käyttö ja sillä on yleensä aina kohdistumissuunta. Välttämättä kiaihin ei tarvitse liittyä suurta ääntä.

### Ääntäminen
Budolajeissa on kiaille usein määrätty muoto, joka vaihtelee lajien kesken. Toisin kuin usein luullaan, harvoin kiaissa äännetään juuri sana ”kiai”. Kiain pituus ja elävyys vaihtelee. Esimerkiksi miekan tai jonkin muun aseen piston yhteydessä kiai on lyhyempi kuin laajassa leikkaavassa lyönnissä.

## Lähteet
### Viitteet

### Kirjallisuuslähteet

* 
* 
* 
* 
* 

## Aiheesta muualla
* Kiai kuvaus Budokwain sivulla
Larry LaLonde

**Larry ”Ler” LaLonde** (oik. **Reid Laurence LaLonde**; s. 12. syyskuuta 1968 Oakland, Kalifornia, Yhdysvallat) on alternative rock -yhtye Primuksen kitaristi. LaLonde on myös soittanut yhtyeissä Blind Illusion, Possessed ja No Forcefield sekä Frank Zappa -tribuuttiyhtyeessä Caca. LaLonden kitaransoiton opettajana on toiminut Joe Satriani.

## Lähteet

## Aiheesta muualla
Espanjan Grand Prix 1999

**Espanjan Grand Prix 1999** oli Formula 1 -sarjan osakilpailu, joka ajettiin 30. toukokuuta 1999 Circuit de Catalunyan radalla Barcelonassa, Espanjassa. Kilpailun voitti McLaren-tallin kuljettaja Mika Häkkinen ja toiseksi sijoittui hänen tallikaverinsa David Coulthard. Voitto oli Häkkiselle kauden toinen.

## Aika-ajot
Aika-ajot ajettiin kilpailua edeltäneenä päivänä lauantaina 29. toukokuuta 1999.

Nopeinta vauhtia piti jälleen Mika Häkkinen, joka näin saavutti paalupaikan samoin kuin edellisellä kaudella sekä tämän kauden neljässä aiemmassa kilpailussa. Paalupaikka oli Häkkisen uran 15.

### Aika-ajojen tulokset

*****Mika Salon paras aika (1.23,627) hylättiin, koska hän ei noudattanut keltaisia lippuja harjoituksissa. Tämä ei kuitenkaan vaikuttanut hänen sijoitukseensa.

## Kilpailun tulokset

### Johtokierrokset

## Kilpailun jälkeen
### Kuljettajien MM-tilanne

### Valmistajien MM-tilanne

## Lähteet

## Aiheesta muualla
*Kuvia kilpailusta 
*F1-ruutu – Espanjan GP 1999
They Came to Conquer… Uranus

**They Came to Conquer… Uranus** on Blink-182-yhtyeen vuonna 1995 julkaistu EP. Levystä julkaistiin kaksi eri versiota musta ja kirkkaan sininen 7" vinyyli. 

## Kappalelista
# ”Wrecked Him” – 2.48
# ”Waggy” – 2.54
# ”Zulu” – 2.04

## Aiheesta muualla
*
Mäkihypyn maailmancup 2006–2007

**Mäkihypyn maailmancup 2006–2007** alkoi Kuusamossa, Suomessa 24. marraskuuta 2006. Kauden kolmestakymmenestä osakilpailusta hypättiin 26, joista osassa vain yksi kierros. Kausi 2006–2007 oli erityisen hankala siinä suhteessa, että useita kisoja jouduttiin siirtämään tai kokonaan perumaan olosuhteiden takia. Usein pahin "vihollinen" oli kova tuuli. Viimeinen osakilpailu hypättiin Planicassa, Sloveniassa 25. maaliskuuta 2007. Myös Planican päätöskilpailu jäi yhden kierroksen mittaiseksi lumisateen takia.
Kauden viimeiset kolme kisaa voitti Puolan Adam Małysz, joka voitti myös maailmancupin, ennen kauden norjalaista komeettaa Anders Jacobsenia. Eroa miesten välille kertyi lopulta 134 pistettä.

Kausi jäi monille mieleen dramatiikasta ja yllätyksistä, koska maailmancupin viiden parhaan joukkoon sijoittui kaksi tulokasta Anders Jacobsen ja itävaltalainen Gregor Schlierenzauer. Myös yksi erittäin vaarallinen kaatuminen nähtiin, kun tšekkiläinen Jan Mazoch kaatui 20. tammikuuta Puolan Zakopanessa hyppynsä pahasti ja hänet kannettiin tajuttomana mäkimontusta.

## Osakilpailut

## Maailmancupin loppupisteet

## Suomalaisten sijoitukset ja palkintosijoitukset osakilpailuista

## Lähteet
*Tulokset FIS:n sivulla 
*Maailmancupin pisteet FIS:n sivuilla 

### Viitteet
Panssaridivisioona

**Panssaridivisioona** (**PsD**) on mekanisoitu ja moottoroitu divisioona, joka koostuu panssarivaunu-  ja avustavista yksiköistä, joihin kuuluu muun muassa jalkaväkeä ja tykistöä. Saksan Wehrmacht perusti ensimmäiset panssaridivisioonat 15. lokakuuta 1935 muiden maiden vielä tutkiessa konseptia. Saksalaisten panssaridivisioonien menestyksen myötä toisen maailmansodan sytyttyä myös muut armeijat perustivat panssaridivisioonia. 

Toisen maailmansodan jälkeen panssaridivisioonat ovat olleet useimpien modernien armeijoiden ydinyksiköitä.

Suomessa on ollut yksi panssaridivisioona jatkosodan aikana.

## Lähteet
* 

### Viitteet

## Aiheesta muualla

*
Stacey Cadman

**Stacey Cadman** (s. 1979 Länsi-Midlands, Englanti) on brittiläinen näyttelijä ja televisiojuontaja. Cadman on opiskellut taiteita ja tanssia Birminghamissa sekä musiikkiteatteria Arts Educational Schoolissa Lontoossa. 

Cadman aloitti televisiouransa BBC:n perhekomediassa *Cavegirl*. Sen jälkeen hän näytteli Poppy Fieldsin roolia sarjassa *[[Kymppikerho_(televisiosarja)|Kymppikerho]]* (2004&ndash;2005). Cadman on juontanut Channel 4:n *Monster Jam* -sarjaa sekä *Smile* ja *The Saturday Show* -ohjelmia.

## Lähteet

## Aiheesta muualla

*
Aleksandr Voltškov

**Aleksandr Voltškov** (s. 1. marraskuuta 1952, Moskova, Neuvostoliitto) on entinen venäläinen jääkiekkoilija. Pelipaikaltaan keskushyökkääjä. Hän pelasi Neuvostoliiton mestaruussarjassa 446 ottelua tehden 155 maalia. Neuvostoliiton maajoukkueessa 230 ottelua tehden 6 maalia Jääkiekkoseurat:TsSKA, SKA Leningrad. Voltškov pelasi Summit Series otteluissa 1972

## Saavutukset

* jääkiekon maailmanmestaruus 1973
* 10 Neuvostoliiton mestaruutta 1970-73, 1975, 1977-1981
Infinite (Stratovariuksen albumi)

**Infinite** on Stratovarius-yhtyeen kahdeksas albumi, joka julkaistiin vuonna 2000. Albumi nousi korkeimmillaan Suomen virallisen albumilistan sijalle 1 ja myi kultaa Suomessa. Kappaleissa "Mother Gaia", "Infinity" ja "Celestial Dream" on mukana myös orkesteri ja kuoro. *Infiniteltä* julkaistiin kappaleista "Hunting High and Low" ja "A Million Light Years Away" sekä single että musiikkivideo.

## Kappaleet
Sävellykset ja sanoitukset: Timo Tolkki, ellei toisin mainita.
#
#
#
#
#
#
#
#
#
**Bonuskappaleet:**
# 
# 
# 
# 
# 

## Kokoonpano
* Timo Kotipelto – laulu
* Timo Tolkki – kitara
* Jörg Michael – rummut
* Jens Johansson – koskettimet
* Jari Kainulainen – basso

### Vierailijat
*Kimmo Blom, Marko Vaara, Pasi Rantanen, Anssi Stenberg ja Marco Hietala – taustalaulu
*Heikki Hämäläinen, Tuomas Ikonen, Satu Laine, Emma Vähälä, Teppo Alimattila, Yrjö Lasonpalo, Teodor Nicolau, Katariina Jämsä-Pesonen ja Mikko Pesonen – viulut kappaleissa 3, 8 ja 9
*Mauri Pietikäinen, Markus Sallinen ja Heikki Vehmanen – alttoviulut kappaleissa 3, 8 ja 9
*Kari Lindstedt, Veli-Matti Iljin ja Perttu Kivilaakso – sellot kappaleissa 3, 8 ja 9
*Timo Ronkainen ja Tuomo Eerikäinen – käyrätorvet kappaleissa 3, 8 ja 9
*Mongo Aaltonen – lyömäsoittimet kappaleissa 3, 8 ja 9
*Human Organ (Säde Rissanen, Veera Railio, Lotte Lindblom, Suvi Lehto, Jussi Lehtipuu, Marko Pankakoski, Pasi Eskelinen ja Timo Ojala) – kuoro kappaleissa 3, 8 ja 9

## Arvostelut
* Allmusic: 
* Soundi: 

## Lähteet

## Aiheesta muualla
* 
*